Na temelju članka 9. Zakona o naseljima („Narodne novine“ broj 54/88) i članka 31. Statuta Općine Vidovec („Službeni vjesnik Varaždinske županije“, broj 09/13 i 36/13), Općinsko vijeće Općine Vidovec na 29. sjednici održanoj dana 11. travnja 2017. godine, donosi

**ODLUKU**

**o određivanju imena ulice u naselju Zamlača**

**Članak 1.**

Općinsko vijeće Općine Vidovec određuje ime ulice u naselju Zamlača i to:

- **Ulica dr. Ante Starčevića** – ulaz u ulicu s nerazvrstane ceste NC 1—035 prema istoku u naselju Zamlača i nalazi se na katastarskoj čestici broj 254/51 k.o. Zamlača te prema Odluci o nerazvrstanim cestama na području Općine Vidovec („Službeni vjesnik Varaždinske županije“ broj 64/14 i 33/16) nosi oznaku NC 1-036.

**Članak 2.**

Ime ulice označiti će se natpisnim pločama, a svaki objekt brojem sukladno Pravilniku o načinu označavanja imena naselja, ulica i trgova te o obilježavanju zgrada brojevima.

**Članak 3.**

Državna geodetska uprava - Područni ured Varaždin odrediti će kućne brojeve u ulici utvrđenoj u članku 1. ove Odluke te izvršiti upis imena ulice i brojeva zgrada u svojim evidencijama.

**Članak 4.**

Ova Odluka stupa na snagu osmog dana od dana objave u „Službenom vjesniku Varaždinske županije“.

 KLASA: 015-01/17-01/1

URBROJ: 2186/10-01/1-17-01

Vidovec, 11. travnja 2017.

OPĆINSKO VIJEĆE OPĆINE VIDOVEC

 PREDSJEDNIK

 Zdravko Pizek